৪০ কোটি টকাৰ আবকাৰী কৰ ফাঁকিত অভিযুক্ত কুখ্যৎ সুৰা মাফিয়া ৰাজেশ জালান অৱশেষত দুদিন ধৰি চলা জেৰাৰ অন্তত গ্ৰেপ্তাৰ হ'ল। এনফ'ৰ্চমেণ্ট ডিৰেক্টৰেটে আজি সুৰা মাফিয়া গৰাকীক গ্ৰেপ্তাৰ কৰে।
তেওঁৰ বিৰুদ্ধে ৰুজু হৈ থকা বিত্তীয় কেলেংকাৰিৰ এক গোচৰত সুৰা মাফিয়াজনক যোৱা ৩ অক্তোবৰৰ পৰা এনফ'ৰ্চমেণ্ট ডিৰেক্টৰেটে গুৱাহাটীৰ ৰাজগড় ৰোডত থকা তেওঁলোকৰ কাৰ্যালয়ত মাৰাথন জেৰা চলাই আছিল।
উল্লেখযোগ্য যে সুৰা মাফিয়া গৰাকীয়ে ১৯.৮৬ কোটি টকাৰ আবকাৰী শুল্ক আৰু ২২.৯ কোটি টকাৰ ভেট ফাঁকি দিয়াৰ অভিযোগত কেন্দ্ৰীয় অনুসন্ধানকাৰী সন্থা (চি আই ডি)ই ২০১৬ চনৰ ডিচেম্বৰত তেওঁক আটক কৰিছিল।
সুৰা সম্ৰাট বিজয় মালিয়াৰ সৈতেও ৰাজেশ জালানৰ সম্পৰ্ক থকা বুলি এক সূত্ৰৰ পৰা জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
